تورکیه‌نین خاریجی ایشلر ناظیری مولود چاووش اوغلو آمریکانین لاس وگاس شهرینده کی موسیقی فستیوالینا توپ‌لاشان‌لاری آتشه توتولماسینی پیسله‌‌دی.
ناظیر چاووش اوغلو بونو  تویتر حسابیندا تورکجه و اینگیلیسجه پایلاشیب.
چاووش اوغلو پایلاشماسیندا بیلدیریب کی، آمریکانین لاس و گاس شهرینده باش وئرن بو منفور حادثه‌نی پیسلییر، آمریکا رهبرلیگی‌نین و خالقی‌نین کدرینی بؤلوشوروک.
لاس وگاس پولیس ایداره‌سی ماندالای بای هتل‌ینین 32-جی مرتبه‌سیندن، آچیق هاوا کونسرتینده ایشتیراک ائدن‌لرین آتشه توتولماسی نتیجه سینده ان آز 50 نفرین حیاتینی ایتیردیگینی، 200-دن آرتیق اینسانین ایسه یارالاندیغینی بیان ائتمیشدی.
